સ્વ-વિકાસને કેન્દ્રમાં રાખીને આગળ વધવાની ઈચ્છામાં વ્યકિતની ગરિમાનો સ્વીકાર છે. પરંતુ ઈર્ષાપ્રેરિત સ્પર્ધાત્મકતાની ભાવના વ્યકિતની ગરિમા નથી. વળી, બાળકોના કિસ્સામાં તો આવી કોમ્પીટીશનની ભાવના વ્યકિતની અંદરથી ઉદભવેલી છે કે બહારથી થોપવામાં આવી છે એ પણ મહત્વનું છે. ખાસ કરીને બાળકોના કિસ્સામાં આવી તીવ્ર સ્પર્ધાત્મકતા માબાપ દ્વારા બાળકો પર થોપવામાં આવે છે. માબાપની અસર હેઠળ ધીરેધીરે બાળક પણ એવું બની જાય છે.